Apollonius Molon

Apollonius MolonQuint. inst. 3.1.16. (Graece Plut., Cicero 4. et 
Iosephus, contra Apionem 2.145.) fuit iuris consultus, grammaticus et in primis rhetor Graecus, qui saeculo primo a.C.n. Rhodi floruit. MoloQuae de hoc homine sui temporis claro cognovimus pauca et exigua apud Brzoska (1895) et Bar-Kochva (2010: 471-477) inveniuntur. — quo nomine etiam appellabaturVal.Max. 2.2.3. — Alabandae in Cariae urbe natus erat. 

 De vita 
Apollonius Molon a puero ad rhetoris officium adspirabat Menecle, rhetore Alabandensi, usus doctore. Finitis studiis Rhodum in insulam propinquam migravit, quae tum celeberrima rhetoricae, grammaticae et philosophiae sedes erat. Ibi artem rhetoricam docere coepit. Inter suos discipulos numerabat Gaium Iulium Caesarem et Marcum Tullium Ciceronem.Plut., Caesar 3.1, Cicero 4.5-6; Suetonius, Divus Iulius 4. 

Etiam Romam visitavit Molo, primum anno 87. Qua re occupatus tunc Romae versaretur, nemo pro certo scit, sed satis constat ei nihil fuisse cum Rhodiorum legatione, quae eodem anno Romam venit.Bar-Kochva (2010: 477). Anno 81 Molo ipse legatus denuo Romam venit, et quia Latine nesciebat, a senatu privilegium Graece sine interprete loquendi habuit.<ref>Val.Max., Mem. 2.2.3.</ref> Legatus enim ad senatum venit de Rhodiorum praemiis,Cicero, Brutus 312. id est, de compensatione damnorum, quae Rhodii ex bello Mithridatico passi Romanos sibi debere censebant. Praeter legati munera Molo etiam artem oratoriam docebat. Cicero, qui expedite Graece loquebatur, tunc eum audiebat.Cicero, Brutus 307 ja 312; Quint. Inst. 12.6.7.

Beneficio Molonis schola rhetorum Rhodia apud studiosos maagna gratia valebat. Etiam Cicero denuo anno 78 Molonem adplicavit, quod mores suos oratorios emendare vellet.Cic., Brutus 316; Quintilianus, Inst. 12.6.7; Plut., Cic. 4. Alii noti Molonis auditores fuerunt Gaius Julius Caesar (anno 76),Suetonius, Caes. 4; Plut., Caes. 3. Marcus Favonius (annis 60, ut videtur)Cic., Epistulae ad Atticum 2.1.9. et Titus Torquatus Titi filius, qui  "plus facultatis habuit ad dicendum quam voluntatis."Cic., Brutus 245. 

 Quibus de rebus scripserit 
Molonem complures libros artem rhetoricam tractantes scripsisse cognovimus,Quint., inst. 3.1.16. inter quos librum de ornamentis rhetoricis disserentem.Phoebammon, De figuris 1.44. Brzoska (1895: 142). Etiam orationes suas ad usum discipulorum edidisse, neque grammaticam quidem praeterisse videtur. Satis enim compertum habemus Molonem Homerum tractasse commentario, qui cum observationes rhetoricas tum explanationes allegoricas complectebatur,Bar-Kochva (2010: 475). quarum specimen a Porphyrio, philosopho neoplatonico, datum est ex nono carmine Iliadis.Porph., quaestionum Homericarum ad Iliadem pertinentium reliquiae 1.126-127 Schrader; Bar-Kochva (2010: 474 n. 12) summarium satis bonum praebet. Molo etiam adversus philosophos scripsit. Quid illo libro contineretur, parum compertum habemus, sed credi potest eum philosophorum maximos, sicut Socratem et Platonem, reprehendisse.Cic., de or. 1.75; Scholia in Aristophanem 1.3.1: Scholia vetera in Nubes 144; Diogenes Laertius vitae philosophorum 3.34. Bar-Kochva (2010: 475).

Multis philologis persuasum est Molonem libellum contumeliosum in Iudaeos scripsisse,Eusebius, Praeparatio evangelica 9.19.1-3. Feldman (1998: xv, 106, 121, 230, etc.). sed hoc parum certum est. Quae omnia de hac re scimus, Iosephus libello Contra ApionemII.16 et 79 et 145-148 et  236. inscripto narravit, nec scimus, qua ex causa dixerit Molonem in Iudaeos invectum esse. Itaque sunt qui arbitrentur Iosephum voluisse Molonem denigrare, quem ceteroqui infamare cupere videtur.Bar-Kochva (2010: 473). Praeterea sunt qui putent Molonem non in Iudaeos invectum esse sed potius in Posidonium, philosophum Stoicum, quem sibi aequalem Rhodi vigentem aemulabatur.Bar-Kochva (2010: 477). Fortasse Molo gallus in sterquilinio esse voluit: cum Posidonius se sapientiam et ingenium Iudaeorum admirari dixit, Molo ne unum quidem inventum ab istis barbaris factum esse respondit.Bar-Kochva (2010: 497-501). Prout invectiones Moloniae ad Posidonium pertinebant, fieri potest, ut non in Iudaeos sed in philosophos odium suum hoc modo patefaceret.

 De Molone oratore et praeceptore 
In docendo Molo praecipuam operam declamationibus (sive ) dabat, ut oratores adfectus auditorum movere et moderari discerent. Id quidem agebat, ut ex elocutione omnia amputaret quae auditorum animis movendis non prodessent. Ex Molonis ipsius orationibus unam cognovimus in Caunios () habitam, qua effectum est, ut Caunus, quod oppidum se ex Rhodiorum dicione expedierat, Romanis adnuentibus denuo Rhodiis subiceretur.Strabo, Geogr. 14.2.3. Alteram orationem de Rhodiorum praemiis anno 81 habuit.Cic., Brutus 312. Bar-Kochva (2010: 474). Molo id genus elocutione oratoria utebatur, quod genus Rhodium appellabatur.Quint., Inst. 12.10.18. Quod a genere Asiatico differebat Meneclis, praeceptoris eius, qui sententiosae et argutae dictioni favebat.Cic., Brut. 325. Brzoska (1895: 142). 

 Notae 

 Bibliographia 
 Fragmenta 
  vol. 3 pp. 207, 213 [Textus fragmenti] 
  no. 728 [Textus fragmenti] 
 Investigationes 
 Bar-Kochva, Bezalel (2010) The image of the Jews in Greek literature: the Hellenistic period. Berkeley (California): University of California Press. (Hellenistic culture and society, 51.) 
 Bruwaene, M. van den (1958) Cicero's leerjaar op Rhodos. Hermeneus 30: 65-71. 
 Brzoska, Julius (1895) Apollonios (#85). RE II 1: 141-144.
 Davies, J.C. (1968) Molon's influence on Cicero. Classical Quarterly 18: 303-314.
 Falco, A. (1982) Alcune osservazioni sulla iuuenilis redundantia di Cicerone. Bollettino di Studi Latini 12: 223-228. 
 Feldman, Louis H. (1998)  Josephus's Interpretation of the Bible. Berkeley & Los Angeles: University of California Press. 
 Gärtner, Hans (1979) Molon (2). Der Klaine Pauly'', Band 3: 1400. 

Nexus externi

Categoria:Nati saeculo 2 a.C.n.
Categoria:Mortui saeculo 1 a.C.n.
Categoria:Gaius Iulius Caesar
Categoria:Marcus Tullius Cicero
Categoria:Scriptores Anatoliae Graecoromanae
Categoria:Auctores Graeci antiqui
Categoria:Incolae Rhodi
Categoria:Rhetores